sanjiv
బెంగాల్‌లో గోయంకా గ్రూప్‌ రూ.10వేల కోట్ల పెట్టుబడి
కోల్‌కత్తా, జనవరి 20: భారత పారిశ్రామికరంగంలో అగ్రశ్రేణి పారిశ్రామికవేత్తగా ఉన్న ఆర్‌పిగోయంకా గ్రూప్‌ అధినేత సంజీవ్‌గోయంకా పశ్చిమబెంగాల్‌ లో వచ్చే కొన్నేళ్లలో రూ.10వేల కోట్ల పెట్టుబడులు పెడతామనిప్రకటించారు ఎఫ్‌ఎంసిజి, ఇతర కొత్త విభిన్న రంగాలకు గ్రూప్‌ను విస్తరిస్తా మని ప్రకటించారు. బెంగాల్‌ గ్లోబల్‌ బిజినెస్‌ సదస్సు సందర్భంగా ఆయన మాట్లాడుత మీడియా, వినోదరంగం, రిటైల్‌,ఐటి, విద్య, ఇన్‌ఫ్రా, విద్యుత్‌ సహజవనరులు, కార్బన్‌ బ్లాక్‌ వంటి రంగాల్లో బిజినెస్‌ వెంచర్లను ప్రారంభిస్తామని, ఉన్నవాటిని మరింతగా పటిష్టంచేస్తామని వెల్లడించారు.
అయితే భవి ష్యత్తు పెట్టుబడుల ప్రణాళికపై మరిన్ని వివ రాలు మాత్రం అందించలేదు. ఆర్‌పిసంజీవ్‌ గోయంకా గ్రూప్‌ మొత్తం 32 వేల కోట్ల విలువైన వాణిజ్యసామ్రాజ్యం నడుపుతోంది. 45 వేల మందికిపైగా ఉద్యోగులు పనిచేస్తున్నారు. అదే విధంగా ఎయిర్‌టెల్‌ వైస్‌ఛైర్మన్‌ రాకేష్‌ భారతి మిట్టల్‌ కంపెనీ 3500 నుంచి నాలుగువేల కోట్ల వరకూ పశ్చిమబెంగాల్‌లో పెట్టుబడులు పెడుతుం దని ప్రకటించారు. టెలికమ్యూనికేషన్స్‌ నెట్‌వర్క్‌ ను మరింత పటిష్టం చేస్తుందని వివరించారు. భారతి ఎంటర్‌ప్రైజెస్‌ ఇటీవలే 3500 కోట్లు పెట్టు బడులను ప్రకటించింది తాజాగా 4జి సేవలను కూడా కోల్‌కత్తా వంటి మెట్రోనగరాల్లో ప్రారంభిం చింది. ఈ పెట్టుబడులన్నింటినీ టవర్ల నిర్మాణం, 3జి,4జి నెట్‌వర్క్‌ల పటిష్టంకోసం వినియోగి స్తామని ప్రకటించింది. ఇప్పటికే 9వేల కోట్లు పెట్టు బడులు పెట్టామని, 13 వేల కిలోమీట్ల ఒఎఫ్‌సి నిర్మించినట్లు వెల్లడించింది. పశ్చిమబెంగాల్‌లో పెట్టుబడులను పెంచుకునేందుకు బెంగాల్‌ప్రభు త్వం విదేశీ ఇన్వెస్టర్లు, పారిశ్రామికవేత్తలతోకూడిన రెండురోజుల పెట్టుబడుల సదస్సును నిర్వహిం చింది. మొత్తం 3వేల మందికిపైగా ప్రతినిధులు 27 దేశాల నుంచి సదస్సులో పాల్గొన్నారు.